મહારાષ્ટ્રના મુખ્ય મંત્રી ઉદ્ધવ ઠાકરેએ બુલેટ ટ્રેન પ્રોજેક્ટ 'સફેદ હાથી' ગણાવ્યો છે.

તો ગુજરાતના નાયબ મુખ્ય મંત્રી નીતિન પટેલે આ પ્રોજેક્ટને દેશ માટે મહત્ત્વનો ગણાવી તેનાથી બંને રાજ્યોના મુસાફરોને લાભ થશે એમ જણાવ્યું છે.

ઉલ્લેખનીય છે કે બુલેટ ટ્રેન પ્રોજેક્ટનો મહારાષ્ટ્ર અને ગુજરાતના ખેડૂતો વિરોધ કરતાં આવ્યા છે.

બુલેટ ટ્રેન 'સફેદ હાથી' છે

શિવસેનાના મુખપત્ર સામનામાં આપેલા ઇન્ટરવ્યૂમાં મહારાષ્ટ્રના મુખ્ય મંત્રી ઉદ્ધવ ઠાકરેએ બુલેટ ટ્રેનનો મુદ્દો ઉઠાવ્યો હતો.

તેમણે કહ્યું કે બુલેટ ટ્રેન પ્રોજેક્ટ 'સફેદ હાથી' છે, આનાથી રાજ્યના ઔદ્યોગિક વિકાસને વેગ મળશે કે કેમ એ વિચાર્યા પછી આગળનો નિર્ણય લેવાશે.

ઉદ્ધવ ઠાકરેએ કહ્યું કે "આ પરિયોજનાથી ખેડૂતો અને આદિવાસીઓનો મોટા પ્રમાણમાં વિરોધનો સામનો કરવો પડી રહ્યો છે. આથી તેના માટે વ્યાપક ચર્ચા થવી જોઈએ."

"બુલેટ ટ્રેનથી કોને ફાયદો થશે? મહારાષ્ટ્રમાં વેપાર અને ઉદ્યોગોને કેવી રીતે વેગ મળશે? શું આ ઉપયોગી છે? મને ખાતરી આપો અને પછી લોકો પાસે જઈને નક્કી કરીએ કે શું કરવું છે."

તેમણે કહ્યું કે "બુલેટ ટ્રેન વડા પ્રધાન નરેન્દ્ર મોદીનો ડ્રીમ પ્રોજેક્ટ હોઈ શકે છે, પરંતુ તમે જાગો છે ત્યારે આ સપનું રહેતું નથી. તમારે વાસ્તવિકનો સામનો કરવો જોઈએ."

મહારાષ્ટ્રના મુખ્ય મંત્રીના આ નિવેદન પર ગુજરાતના નાયબ મુખ્ય મંત્રી નીતિન પટેલે મીડિયાને જણાવ્યું કે અમદાવાદ-મુંબઈને જોડતો બુલેટ ટ્રેનનો પ્રોજેક્ટ દેશનો સૌથી પહેલો અને ઝડપી પ્રોજેક્ટ છે.

"જાપાન સરકારના સહયોગથી તદ્દન નજીવા વ્યાજદરથી જાપાન સરકારની સંપૂર્ણ મદદથી આ પ્રોજેક્ટ અમલમાં મુકાયો છે."

"વડા પ્રધાન નરેન્દ્ર મોદીએ તેનું ખાતમુહૂર્ત કર્યા પછી ગુજરાત અને મહારાષ્ટ્રમાં આ પ્રોજેક્ટ ઘણો આગળ વધી ગયો છે. આ કોઈ રાજ્ય નહીં પણ દેશનો પ્રોજેક્ટ છે. મુંબઈ દેશનું મોટામાં મોટું મહાનગર છે અને મુંબઈ સાથે ગુજરાતનો મોટો વ્યવહાર છે."

"હજારો પ્રવાસીઓ દરરોજ ટ્રેન, વિમાન, રોડ મારફતે ગુજરાત-મુંબઈ વચ્ચે પ્રવાસ કરે છે. આથી લોકોનો સમય બચે અને સરળતા રહે, રેલવે પર ટ્રાફિકનું ભારણ ઓછું થાય એ માટે બુલેટ ટ્રેન રાષ્ટ્રીયકક્ષાએ જરૂરી છે." 

નીતિન પટેલે એમ પણ કહ્યું કે "ઉદ્ધવ ઠાકરેએ બુલેટ ટ્રેન પ્રોજેક્ટનો ચોક્કસ અભ્યાસ કરવો જોઈએ, એમને પણ ચોક્કસ એવું લાગશે કે આ રાજ્યનો નહીં દેશનો પ્રોજેક્ટ છે."

'આટલી મોંઘી ટ્રેનની શું જરૂર છે?'

ઉદ્ધવ ઠાકરેના "સફેદ હાથી"વાળા નિવેદન પર વરિષ્ઠ... \n\nમને ઉપરના લેખ માટે સારું શીર્ષક આપો.
Bullet train : ઉદ્ધવ ઠાકરે મુંબઈ-અમદાવાદ બુલેટ ટ્રેન પ્રોજેક્ટને 'સફેદ હાથી' કેમ ગણાવે છે?